               עניין שבת הגדול

צריך להבין מה עניינה של שבת הגדול מה הגדולה שיש בה שנקראת בלשון גדולה?

וי"ל ע"פ מאמר חז"ל 
"אלמלי שמרו ישראל שתי שבתות מיד נגאלים" ועוד כתוב "את שבתותי תשמרו"-נכתב בלשון רבים  רואים מכאן שיש שתי בחינות של שבת "שמור וזכור"-שמור זה בחינת אהבה "שמור את יום השבת לקדשו" שזה מצוות עשה.

זכור זה בחינת יראה "זכור את יום השבת לקדשו" שהוא מצוות לא תעשה.

ומרומז בזה את שתי השבתות שיש בשנה שאחד זה כנגד אהבה והשני זה יראה ושבתות אלו זו שבת הגדול ושבת שובה כמו שאמר בספר "באר מים חיים"- שכל ההשפעות של השבוע הם יורדים כבר בשבת ולכן שבת שובה  הוא כנגד יראה כי יו"כ באמצה השבוע של שבת שובה ולכן כבר בשבת יורדת הבחינה הזאת ושבת הגדול שהיא לפני פסח שפסח זה אהבה של ריבונו של עולם לעם ישראל אז כבר בשבת אנחנו מקבלים את הבחינה הזאת כמו שאמר הרה"ק ר' שמעלקע מינקשלבורג שמרומז בפסוק "יום יום ידרשון" שיש שתי שבתות שהם מסמנים את הבחינות של שבת ואלו השבתות שדורשים בהם ששניהם ביחד זה השלמות-שצריך את שתי הבחינות ביחד וזה השלמות.
ולפי זה מבואר למה קרואה שבת זו שבת הגדול בגלל שהאהבה זה יותר גדול מהיראה ושבת הגדול זה בחינת אהבה וזה ענינה של שבת הגדול ולכן נקראת בלשון גדולה.   

 ואפשר לומר עוד שמידת אהבה שורשה זה ממידת החסד וחסד קרוי גדולה כמו לך ה' הגדולה והגבורה וכו' הא-ל הגדול וכו' לכן שבת הגדול שהיא כולה חסד ואהבה של ריבונו של עולם לעם סגולה-שאז הייתה יציאת מצרים נקראת בלשון גדולה.

